ลุ้น SET บวกสวนหุ้นเอเชีย รับราคาน้ำมันฟื้นต่อ-คาดหวังคลายล็อกดาวน์
ลุ้น SET บวกสวนหุ้นเอเชีย รับราคาน้ำมันฟื้นต่อ-คาดหวังคลายล็อกดาวน์
ลุ้น SET บวกสวนหุ้นเอเชีย รับราคาน้ำมันฟื้นต่อ-คาดหวังคลายล็อกดาวน์
24 เม.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่งไซด์เวย์ อิงทางบวกเล็กน้อย เล็งรับอานิสงส์จากราคาน้ำมันที่ฟื้นตัวขึ้นต่อเนื่อง จากการคาดการณ์การผลิตน้ำมันในสหรัฐฯจะลดลง และยังมีความตึงเครียดระหว่างสหรัฐฯ และอิหร่านด้วย
อย่างไรก็ดี ตลาดหุ้นในภูมิภาคเอเชียเช้านี้ส่วนใหญ่ติดลบราว 0.5-0.6% หลังจากที่มีข่าวออกมาว่า ยา remdesivir ของ Gilead Sciences ไม่มีประสิทธิภาพในการรักษาโรคโควิด-19
ทั้งนี้ ยังคงให้น้ำหนักที่ปัจจัยในประเทศมากกว่า จากสถานการณ์การแพร่ระบาดไวรัสโควิด-19 ของไทยที่ดีขึ้น อันจะนำไปสู่การผ่อนคลายล็อกดาวน์ ซึ่งตามกระแสข่าวที่ออกมาก็จะเลิกใช้พ.ร.ก.การบริหารราชการในสถานการณ์ฉุกเฉินในหลายจังหวัด
พร้อมให้แนวรับ 1,260-1,250 จุด ส่วนแนวต้าน 1,276-1,285 จุด